Stefna sambandsins um samfélagslega ábyrgð Á fundi stjórnar sambandsins í nóvember 2019 var samþykkt Stefna Sambands íslenskra sveitarfélaga um samfélagslega ábyrgð . Í stefnunni er að finna markmið sambandsins og aðgerðaráætlun um samfélagslega ábyrgð fyrir árin 2019 - 2022 . Stefnunni er skipt upp í tíu liði . Þrír fyrstu töluliðir stefnunnar varða þjónustu sambandsins við sveitarfélögin en seinni sjö töluliðirnir varða starfsemi og rekstur sambandsins . Með útgáfu stefnunnar vill Samband íslenskra sveitarfélaga sýna samfélagslega ábyrgð í starfsemi sinni , við ákvarðanatöku og ráðgjöf og vera til fyrirmyndar í málefnum sjálfbærrar þróunar og loftslags . Einnig að skapa vettvang fyrir sveitarfélögin til að læra hvert af öðru og auka þekkingu og hæfni til að takast á við áskoranir á sviði loftslagsmála og sjálfbærrar þróunar .